title: "Frankrik/fe"
text: "Frankrik, amtelk det Fraans\u00f6\u00f6sk Republiik (\u00fc\u00fcb Fraans\u00f6\u00f6sk: France [f\u0281\u0251\u0303s] an R\u00e9publique fran\u00e7aise [\u0281epyblik f\u0281\u0251\u0303s\u025b\u02d0z]), as en lun uun a waast faan Euroopa. Uun a nuurduast lei Belgien an Luksemborig, uun a uast Tjiisklun, a Sweits an Itaaljen, uun a s\u00fc\u00fcd det Madlunsia, Spanje an Andora an uun a waast leit at Atlantik an uun a nuurdwaast de Ingels Kanool. Bit \u00fc\u00fcb Frankrik uun Euroopa, hee't lun auersiagebiiten uun S\u00fc\u00fcdameerika (Fraans\u00f6\u00f6sk Guyaana), uun det atlantisk, pasifisk an det indisk otseaanen an uk uun Antarktikaa (Ad\u00e9lielun). Det lun hee 64.812.052 lidj (2019). Det hoodsteed faan't lun as Pariis. Frankrik as lasmoot uun a NATO, at EU an d\u00f6n Feriand Naschuunen.\n\nGeografii\n\nGeograafisk Laag\nFrankrik uun Euroopa (at feestlun, Korsika an letj eilunen, wat diaram lei) leit f\u00f6r\u2019t miast twesken 51\u00b0 an 41\u00b0 (faan a nuurd tu a s\u00fc\u00fcd) an 5\u00b0 an 9\u00b0 (faan a waast tu a uast). At lun as amanbi tausis grater \u00fc\u00fcs Tjiisklun. \n\nAt lun dialt grensen m\u00e4 aacht lunen. Det lingst grens (646 km) faan't lun wurt m\u00e4 Spanje an det kurtst (6 km) m\u00e4 Monako diald. At lun dialt uk en 556 km lung grens m\u00e4 Belgien, en 525 km lung m\u00e4 a Sweits, en 476 lung m\u00e4 Itaalien, en 418 km lung m\u00e4 Tjiisklun, en 69 km lung m\u00e4 Luksemborig an en 55 km lung m\u00e4 Andora. A eeg faan Frankrik as 3427 km lung.\n\nLunskap\n\nBerger\nDe huuchst berig uun Frankrik as Mont Blanc (4.810 m), wat uun a s\u00fc\u00fcduast faan't lun leit.\n\nStruumer\nDe lingst struum ban\u2019t lun as de Loire, wat iin uun't Atlantik leept.\n\nSteeden\nD\u00f6n tjiin gratst steeden uun't lun san:\n\nIindialing faan Ferwalting\nFrankrik hee 101 Departmenten (96 uun Euroopa an 5 uun't auersia).\n\nFrankrik uun Euroopa hee sant de 1. Janewoore 2016 13 regiuunen:\n\nGuadeloupe (hoodsteed: Basse-Terre), Frans\u00f6\u00f6sk Guayana (\u00fc\u00fcb Fraans\u00f6\u00f6sk: Guyane; hoodsteed: Cayenne), R\u00e9union (hoodsteed: Saint-Denis), Martinique (hoodsteed: Fort-de-France) an Mayotte (hoodsteed: Mamoudzou) san auersiaregiuunen.\n\nBef\u00f6lkring\nDet letst folksteeling uun Frankrik wiar uun't juar 2018.\n\nSpriiken\nAt amtspriik faan't lun as Fraans\u00f6\u00f6sk. \u00d6ler spriiken, wat uun't lun spreegen wurd san: Frankoprowensaals (uun a s\u00fc\u00fcduast), Oksitaans (uun a s\u00fc\u00fcd), Katalaans (uun a s\u00fc\u00fcd, nai bi't grens tu Spanje), Elsesisk an Lootringisk (uun a nuurduast), Baskisk (uun a s\u00fc\u00fcdwaast), Bretoonsk (uun a nuurdwaast), Korsisk (\u00fc\u00fcb Korsika) an Fleemisk (uun a nuurd, nai bi't grens tu Belgien).\n\nHistoore\n\nFrankrik wurd dial faan det R\u00f6\u00f6msk Rik uun det 1. juarhunert. Faan det 4. juarhunert ap tu det 8. juarhunert wurd Frankrik faan d\u00f6n Franken nimen. De gratst k\u00f6ning faan d\u00f6n Franken wiar Karl de Grat, diar 800 keiser wurd.\n\nPolitiik\nFrankrik as en republiik. A president faan't republiik sant 2017 as Emmanuel Macron.\n\nFrankrik as sant 1949 lasmaat faan NATO.\n\nKwelen"